પદાધિકારીઓની જે પસંદગી થઈ તેમાં નિરવ શાહ માટે પૂર્ણેશ મોદીનો આગ્રહ હતો તેવું કહેવાય છે. અનિલ ગોપલાણી માટે હર્ષ સંઘવી, આમતો ડો.જગદીશ પટેલ નાનુ વાનાણી કેમ્પના ગણાવાય છે. જોકે, તેમની પસંદગી માટે અને ખાસ મેયરપદ માટે જ શહેરના ડાયમંડ અને રિઅલ એસ્ટેટના ટોચના છ ઉદ્યોગકારોની તીવ્ર હઠ હતી. નરેન્દ્ર મોદી મુખ્યમંત્રી હતા ત્યારે ચારેક વખત આ ઉદ્યોગકારો ફાવ્યા નહતાં. એટલે આ વખતે તેમણે છેલ્લીઘડી સુધી નમતુ જોખ્યુ નહતું. ગુરુવારે સવાર સુધી તેમણે મોવડીમંડળ અને હાઈકમાન્ડ સુધી દબાણ કર્યે રાખ્યું હતું. આ તમામ વાતો પાલિકામાં ટોચના વર્તુળોમાં ચર્ચાતી રહી હતી.